НАЦРТ

На основу члана 11. став 4. Закона о финансијској подршци породици са децом („Службени гласник РС”, бр. 113/17, 50/18, 46/21 – УС, 51/21 – УС, 53/21 – УС, 66/21, 130/21, 43/23 -УС и 62/23), Закључка Владе, бр..... од ...... и члана 40. Статута општине Нови Бечеј („Службени лист општине Нови Бечеј”, број 6/2019), Скупштина општине Нови Бечеј, на \_\_. седници одржаној дана \_\_\_\_\_.2023. године, донела је

ОДЛУКУ

О ДОДЕЛИ ЈЕДНОКРАТНЕ НОВЧАНЕ ПОМОЋИ УЧЕНИЦИМА СРЕДЊИХ ШКОЛА НА ТЕРИТОРИЈИ ОПШТИНЕ НОВИ БЕЧЕЈ, КОЈИ СУ ДРЖАВЉАНИ РЕПУБЛИКЕ СРБИЈE

1. Овом одлуком утврђује се право на исплату једнократне новчане помоћи у висини од 10.000 динара ученицима свих средњих школа којe се налазе на територији општине Нови Бечеј, који су држављани Републике Србије.

2. Средства из тачке 1. ове Одлуке, Министарство за бригу о породици и демографију пренеће општини Нови Бечеј, која ће средства уплатити на рачун:

- једног од родитеља малолетног, односно пунолетног ученика,

- једног од родитеља у случајевима када самостално врши родитељско право,

- старатеља у случајевима када је правноснажном одлуком органа старатељства постављен за старатеља детета за које се исплаћује новчана помоћ,

- хранитеља у случајевима када је правноснажном одлуком органа старатељства засновано хранитељство детета за које се исплаћује новчана помоћ

- пунолетног ученика уколико га исти поседује.

3. Обавезују се све средње школе на територији општине Нови Бечеј да доставе лицима из тачке 2. образац за уплату новчане помоћи који је саставни део ове Одлуке.

4. Ова Одлука ступа на даном доношења, а објавиће се у „Службеном листу општине Нови Бечеј“.

СКУПШТИНА ОПШТИНЕ НОВИ БЕЧЕЈ

Број: I 02-\_\_\_\_\_\_/2023 Председник

Дана: \_\_\_\_\_.2023. године Скупштине општине

Н о в и Б е ч е ј Миленко Гарчев